KIRJALLINEN KYSYMYS E-0794/02 esittäjä(t): Stefano Zappalà (PPE-DE)ja Antonio Tajani (PPE-DE) komissiolle. Toimihenkilöiden ja yritysjohtajien tilanne Euroopan unionissa.



Virallinen lehti nro 052 E , 06/03/2003 s. 0020 - 0021



KIRJALLINEN KYSYMYS E-0794/02 esittäjä(t): Stefano Zappalà (PPE-DE)ja Antonio Tajani (PPE-DE) komissiolle (20. maaliskuuta 2002) Aihe: Toimihenkilöiden ja yritysjohtajien tilanne Euroopan unionissa Kysymyksen esittäjät esittivät marraskuussa 2000 kysymyksen (E-3631/00(1)), jossa viitattiin Euroopan parlamentin työllisyys- ja sosiaalivaliokunnan hyväksymään mietintöön A3-0196/93 ja Euroopan parlamentin 25. kesäkuuta 1993 hyväksymään toimihenkilöiden ja yritysjohtajien tilannetta Euroopan yhteisössä koskevaan päätöslauselmaan (A3-0196-93)(2), ja kysyivät, mihin toimiin komissio oli ryhtynyt Euroopan parlamentin esittämien pyyntöjen johdosta. Komission jäsen Anna Diamantopoulou vastasi 22. joulukuuta 2000, että komissio keräsi tarvittavia tietoja voidakseen vastata kysymykseen ja että se ilmoittaisi selvitystensä tuloksista mahdollisimman pian. Nyt on kulunut 14 kuukautta, eikä asiasta ole vielä annettu mitään tietoa. Voisiko komissio ilmoittaa, nyt kun Euroopan parlamentin päätöslauselman hyväksymisestä on kulunut yhdeksän vuotta, mihin toimiin se on ryhtynyt kyseisen päätöslauselman johdosta? (1) EYVL C 136 E, 8.5.2001, s. 236. (2) EYVL C 194, 19.7.1993, s. 347. Anna Diamantopouloun komission puolesta antama vastaus (14. toukokuuta 2002) Komissio on toteuttanut jäljempänä mainitut toimet parlamentin 25. kesäkuuta 1993 antaman päätöslauselman mukaisesti. 1. Vuonna 1998 unionissa aloitettiin toimihenkilöiden ja yritysjohtajien työaikaa koskeva tutkimus. Tutkimus osoitti, että toimihenkilöiden ja yritysjohtajien keskimääräinen työaika on 45 tuntia viikossa. Lisäksi tutkimuksessa analysoitiin asiaa koskevien keskustelujen tilaa jäsenvaltioissa. 2. Louvain-la-Neuven katolisen yliopiston työtieteen instituutti sai vuonna 2001 päätökseen selvityksen Eurocadresin ja Euroopan työnjohtajien liiton (CEC) edustavuudesta eri toimialoilla. 3. Komissio on vuodesta 1998 lähtien kuullut virallisesti toimihenkilöitä ja yritysjohtajia edustavia eurooppalaisia työmarkkinaosapuolten organisaatioita (CECiä ja Eurocadresia) EY:n perustamissopimuksen 138 artiklan 2 kohdan mukaisesti. 4. Eurooppalaisten toimihenkilöiden ja yritysjohtajien edustajat osallistuvat eurooppalaisten ammattiliittojen virallisen edustuksen (Euroopan ammatillisen yhteisjärjestön EAY:n) puitteissa entistä vahvemmin eri toimialojen väliseen Euroopan työmarkkinaosapuolten vuoropuheluun sekä lukuisiin alakohtaisiin (erityisesti palvelualan) neuvottelukomiteoihin. 5. Eurooppalaista yritysneuvostoa koskevan direktiivin(1) eräässä johdanto-osan kappaleessa mainitaan, että jäsenvaltioiden on huolehdittava eri työntekijäryhmien asianmukaisesta edustuksesta eurooppalaisessa yritysneuvostossa. Lisäksi äskettäin hyväksytyssä direktiivissä 2002/14/EY(2) säädetään tiedotusta ja kuulemista koskevasta oikeudesta kaikkien työntekijöiden osalta. 6. Tasa-arvonäkökulmat otetaan täysimääräisesti huomioon Euroopan työllisyysstrategiassa(3). Lisäksi strategian neljäs pilari on omistettu yhtäläisille mahdollisuuksille. Naisten ja miesten tasapainoinen edustus kaikilla aloilla, kaikissa ammateissa ja kaikilla tasoilla on esitetty asetettu erityisen suuntaviivan tavoitteeksi (ks. jäsenvaltioiden työllisyyspolitiikan suuntaviivoista vuodeksi 2002 annetun neuvoston päätöksen 17 artikla). 7. Komission vuonna 1999 antamassa tiedonannossa Naiset ja tiede Naiset mukaan rikastuttamaan Euroopan tutkimustoimintaa(4) asetetaan tavoitteeksi, että vähintään 40 prosenttia yhteisön viidennen TTK-puiteohjelman lautakuntiin, neuvoa-antaviin komiteoihin ja apurahaohjelmiin osallistuvista henkilöistä on naisia. Komissio toteaa toukokuussa 2000 antamassaan päätöksessä, joka koskee naisten ja miesten tasapuolista osallistumista komission perustamien komiteoiden ja asiantuntijaryhmien toimintaan, että se pyrkii toteuttamaan kummankin sukupuolen 40 prosentin vähimmäisedustuksen kaikissa komission komiteoissa ja asiantuntijaryhmissä. Tämän saavuttamiseksi komissio pyytää jäsenvaltioita esittämään sekä mies- että naisehdokkaita kyseisten elinten jäseniksi. Asian edistymistä valvotaan (vuosikertomuksen yhteydessä laaditun) tasa-arvoasioiden tulostaulukon avulla. Tulostaulukon mukaan vuonna 2001 tapahtui kasvua 13 prosentista 28 prosenttiin. 8. Ammattitaitoa ja liikkuvuutta käsittelevän korkean tason työryhmän tänä vuonna julkaistu selvitys sekä komission tiedonanto Ammattitaitoa ja liikkuvuutta koskeva komission toimintasuunnitelma(5) osoittavat selvästi, kuinka tärkeää on parantaa naisten pääsyä työmarkkinoille, myös vastuullisiin tehtäviin. 9. Komissio valmistelee osana sukupuolten tasa-arvoa koskevaa yhteisön puitestrategiaa(6) tarjouskilpailua säännöllisesti päivitettävän tilastollisen tietokannan luomiseksi naisten osuudesta talouselämän ja yhteiskunnallisilla päätöksentekopakoilla, kuten yritysten johdossa, teollisuusliitoissa, työmarkkinajärjestöissä ja suurimmissa kansalaisjärjestöissä. Komissio pahoittelee, että lopullisen vastauksen antaminen arvoisalle parlamentin jäsenelle kesti 14 kuukautta. (1) Neuvoston direktiivi 94/45/EY, annettu 22 päivänä syyskuuta 1994, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä, EYVL L 254, 30.9.1994. (2) Euroopan parlamentin ja neuvoston direktiivi 2002/14/EY, annettu 11 päivänä maaliskuuta 2002, työntekijöille tiedottamista ja heidän kuulemistaan koskevista yleisistä puitteista Euroopan yhteisössä Luonnos työntekijöiden edustusta koskevaksi Euroopan parlamentin, neuvoston ja komission yhteiseksi julistukseksi, EYVL L 80, 23.3.2002. (3) Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Euroopan työllisyysstrategian paikallisulottuvuuden vahvistamisesta, KOM(2001) 629 lopullinen. (4) KOM(1999) 76 lopullinen. (5) KOM(2002) 72 lopullinen. (6) Ehdotus: neuvoston päätökseksi sukupuolten tasa-arvoa koskevaan yhteisön puitestrategiaan (20012005) liittyvästä ohjelmasta, EYVL C 337 E, 28.11.2000.